CELEX: 22022D0473
Language: hr
Date: 2022-03-03 00:00:00
Title: Odluka br. 1/2022 Posebnog odbora za ribarstvo osnovanog na temelju članka 8. stavka 1. točke (q) Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, od 3. ožujka 2022. o osnivanju Radne skupine za ribarstvo [2022/473]

25.3.2022   
               
               
                  HR
               
               
                  Službeni list Europske unije
               
               
                  L 99/1
               
            
         ODLUKA br. 1/2022 POSEBNOG ODBORA ZA RIBARSTVO OSNOVANOG NA TEMELJU ČLANKA 8. STAVKA 1. TOČKE (Q) SPORAZUMA O TRGOVINI I SURADNJI IZMEĐU EUROPSKE UNIJE I EUROPSKE ZAJEDNICE ZA ATOMSKU ENERGIJU, S JEDNE STRANE, I UJEDINJENE KRALJEVINE VELIKE BRITANIJE I SJEVERNE IRSKE, S DRUGE STRANE,
         od 3. ožujka 2022.
         o osnivanju Radne skupine za ribarstvo [2022/473]
         POSEBNI ODBOR ZA RIBARSTVO,
         uzimajući u obzir Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane („Sporazum”), a posebno njegov članak 8. stavak 4. točku (f),
         budući da:
         
                     (1)
                  
                  
                     Sporazum je stupio na snagu 1. svibnja 2021.
                  
               
                     (2)
                  
                  
                     U dijelu drugom naslovu petom Sporazuma (članci od 493. do 511.), a posebno u članku 494. stavku 1. i članku 508., predviđa se suradnja Unije i Ujedinjene Kraljevine u području ribarstva.
                  
               
                     (3)
                  
                  
                     Člankom 8. stavkom 1. točkom (q) Sporazuma osnovan je Posebni odbor za ribarstvo, koji se bavi pitanjima iz dijela drugog naslova petog Sporazuma.
                  
               
                     (4)
                  
                  
                     U članku 508. Sporazuma netaksativno se navode funkcije i ovlasti Posebnog odbora za ribarstvo.
                  
               
                     (5)
                  
                  
                     U skladu s člankom 9. stavkom 3. Sporazuma radna skupina sastoji se od predstavnika Unije i Ujedinjene Kraljevine, a njom supredsjedaju predstavnik Unije i predstavnik Ujedinjene Kraljevine.
                  
               
                     (6)
                  
                  
                     U skladu s člankom 9. stavkom 4. Sporazuma radna skupina zajedničkom suglasnošću donosi svoj poslovnik, raspored sastanaka i dnevni red.
                  
               
                     (7)
                  
                  
                     Radi učinkovite provedbe Sporazuma, posebno dijela drugog naslova petog, nužno je da se stručni dijalozi o ribarstvu održavaju u redovitim vremenskim razmacima tijekom godine, među ostalim u kratkom roku.
                  
               
                     (8)
                  
                  
                     Primjereno je da Posebni odbor za ribarstvo osnuje Radnu skupinu za ribarstvo („Radna skupina”) pod svojim nadzorom. Ta bi radna skupina trebala utvrditi svoj poslovnik. O svojim bi aktivnostima trebala redovito izvješćivati Posebni odbor za ribarstvo,
                  
               DONIO JE OVU ODLUKU:
         
            Članak 1.
            
               1.   Osniva se Radna skupina za ribarstvo.
            
         
         
            Članak 2.
            
               1.   Radna skupina sastaje se kad supredsjedatelji tako odluče zajedničkom suglasnošću.
            
            
               2.   Redovito izvješćuje Posebni odbor za ribarstvo o rezultatima i zaključcima svojih sastanaka.
            
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu i Londonu 3. ožujka 2022.
            
               
                  Za Posebni odbor za ribarstvo
               
               
                  Supredsjedatelji
               
               za Ujedinjeno Kraljevstvo, Mike ROWE
               za Europsku uniju, Joost PAARDEKOOPER